Diari Oficial de la Generalitat Valenciana


Sumari del DOGV 6306, del 08-07-2010 (2010/7770)

RESOLUCIÓ d'1 de juliol de 2010, de la Direcció General d'Administració Autonòmica, per la qual s'amplia el termini establit per a resoldre les convocatòries de provisió de llocs de treball números 95/2009 i 96/2009.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7770


Data del document
:   01-06-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'1 de juliol de 2010, de la Direcció General d'Administració Autonòmica, per la qual s'amplia el termini establit per a resoldre les convocatòries de provisió de llocs de treball números 95/2009 i 96/2009. [2010/7770]  
Mitjançant sengles resolucions de data 21 de desembre de 2009, de la Direcció General d'Administració Autonòmica, publicades en el Diari Oficial de la Comunitat Valenciana número 6173, de data 28 de desembre de 2009, es van convocar els concursos números 95/2009 i 96/2009, per a la provisió de llocs de treball de naturalesa funcionarial, sector administració general, grups D i C, respectivament.  
De conformitat amb la base vuitena d'ambdues convocatòries, els concursos seran resolts per la Direcció General d'Administració Autonòmica, de la Conselleria de Justícia i Administracions Públiques, en un termini no superior a sis mesos, comptadors des de l'endemà a aquell en què finalitze el termini de presentació de sol·licituds de participació.  
Vista la impossibilitat de finalitzar ambdós procediments de provisió en el termini indicat, mitjançant la presa de possessió de les persones que resulten adjudicatàries, resulta forçosa l'ampliació d'aquest, d'acord amb el que disposa l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per tot això, i fent ús de les atribucions que confereix, a aquesta Direcció General d'Administració Autonòmica, l'apartat 3 de l'article 18, del Reglament de Selecció, Provisió de Llocs de Treball i Carrera Administrativa, així com l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:  
Únic  
Ampliar en sis mesos el termini de resolució de les convocatòries números 95/2009 i 96/2009, per a la provisió de llocs de treball de naturalesa funcionarial, sector administració general, grups D i C, respectivament.  
La present resolució posa fi a la via administrativa. I de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades podran interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, podrà interposar-se directament recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.  
València, 1 de juliol de 2010.- La directora general d'Administració Autonòmica: Carmela Cots Soler.